Ciro Immobile

Ciro Immobile (s. 20. helmikuuta 1990 Torre Annunziata) on italialainen jalkapalloilija. Hän edustaa Ranskan Ligue 1:ssä pelaavaa Paris FC:tä. Immobile on pelipaikaltaan hyökkääjä. Aikaisemmin hän on pelannut muun muassa Pescarassa, Genoassa, Torinossa ja kahdeksan kautta Laziossa sekä kotimaansa lisäksi Saksassa, Espanjassa ja Turkissa. Hän on Lazion seurahistorian kaikkien aikojen eniten maaleja tehnyt pelaaja.

 Seurajoukkueura 
Immobile aloitti uransa Juventuksessa. Hän voitti maalikuninkuuden Serie B:ssä vuonna 2012 tehtyään Pescaran riveissä 28 maalia sekä Serie A:ssa vuonna 2014 tehtyään Torinon joukkueessa 22 maalia, vuonna 2018 Lazion pelaajana 29 maalilla, vuonna 2020 tehtyään Laziolle 37 ottelussaan 36 maalia ja 2022 osuttuaan Laziolle 27 kertaa. Hän voitti Italian cupin Lazion joukkueessa vuonna 2019.

Heinäkuussa 2024 Immobile jätti Lazion kahdeksan kauden jälkeen ja siirtyi kaksivuotisella sopimuksella turkkilaisseura Beşiktaşiin. Elokuussa 2024 hän oli voittamassa Turkin supercupia. Beşiktaşin 5–0-voittoon päättyneessä supercupin loppuottelussa Galatasarayta vastaan hän teki joukkueensa ensimmäisen ja kolmannen maalin. Hänet valittiin ottelun parhaaksi pelaajaksi. Immobile pelasi kaudella 2024–2025 Beşiktaşissa 30 Turkin Superliigan ottelua, joissa hän teki 15 maalia. Hän pelasi myös kuusi Eurooppa-liigan ottelua, joissa hän ei tehnyt maaleja.

Heinäkuussa 2025 Immobile purki sopimuksensa Beşiktaşin kanssa ja siirtyi italialaisseura Bolognaan 1+1-vuotisella sopimuksella. Hän pelasi kaudella 2025–2026 Bolognassa kuusi Serie A:n ottelua, yhden Italian cupin ottelun sekä kaksi Italian supercupin ottelua, mutta ei tehnyt otteluissa maaleja.

Immobile siirtyi 1. helmikuuta 2026 Bolognasta ranskalaisseura Paris FC:hen.

Immobile on pelannut Serie A:ssa kaikkiaan 359 ottelua ja tehnyt niissä 201 maalia. Saksan Bundesliigassa hän pelasi kaudella 2014–2015 Borussia Dortmundin joukkueessa 24 ottelua ja teki niissä kolme maalia. Kaudella 2015–2016 hän pelasi Espanjan La Ligassa kahdeksan ottelua ja teki kaksi maalia.

 Maajoukkueura 
Immobile on pelannut Italian maajoukkueessa 57 ottelua ja tehnyt niissä 17 maalia. Viimeisimmän maaottelunsa hän on pelannut syyskuussa 2023. Hän pelasi sekä MM-kilpailuissa 2014 että EM-kilpailuissa 2016 kaksi alkulohko-ottelua. Kesän 2021 EM-kilpailuissa hän pelasi Euroopan-mestaruuden voittaneen Italian avauskokoonpanossa kaikki ottelut lukuun ottamatta jatkopaikan kannalta merkityksetöntä viimeistä alkulohko-ottelua ja teki alkulohkossa maalin Turkkia ja Sveitsiä vastaan.

 Maalit Italian maajoukkueessa 
Italian maalit mainittu ensin.
 #  Päivämäärä  Pelipaikka  Vastustaja  Lopputulos  Kilpailu 1  4.9.2014  Italia    2–0  Ystävyysottelu 2  5.9.2016  Israel    3–1  MM-kilpailujen 2018 karsinnat 3 9.10.2016 Makedonia  3–2 MM-kilpailujen 2018 karsinnat 4 5  12.11.2016  Liechtenstein    4–0  MM-kilpailujen 2018 karsinnat 6  24.3.2017  Italia    2–0  MM-kilpailujen 2018 karsinnat 7  5.9.2017  Italia    1–0  MM-kilpailujen 2018 karsinnat 8  8.9.2019  Suomi    2–1  EM-kilpailujen 2020 karsinnat 9 18.11.2019 Italia  9–1 EM-kilpailujen 2020 karsinnat 10 11  25.3.2021  Italia    2–0  MM-kilpailujen 2022 karsinnat 12  31.3.2021  Liettua    2–0  MM-kilpailujen 2022 karsinnat 13  4.6.2021  Italia    4–0  Ystävyysottelu 14  11.6.2021  Italia    3–0  EM-kilpailut 2021 15  16.6.2021  Italia    3–0  EM-kilpailut 2021 16  15.6.2023   Italia    1–2 Kansojen liiga 17  9.9.2023  Italia    1–1  EM-kilpailujen 2024 karsinnat

 Lähteet 

 Aiheesta muualla 

Luokka:Italialaiset jalkapalloilijat
Luokka:Jalkapallon Euroopan-mestarit
Luokka:Vuonna 1990 syntyneet
Luokka:Elävät henkilöt